
                              NICOLAE ROBU            
R E F E R A T

privind criteriile de întocmire a listelor de priorităţi şi procedura de repartizare a locuinţelor din fondul locativ de stat şi a locuinţelor sociale 

În prezent criteriile de întocmire a listelor de priorităţi precum şi repartizarea locuinţelor din fondul locativ de stat, cele sociale şi cele de serviciu sunt reglementate prin:

· HCLMT nr.349/2000 privind criteriile de întocmire a listelor de priorităţi şi procedura de repartizare a locuinţelor proprietate de stat;
· HCLMT nr.372/2000 privind procedura de repartizare a locuinţelor sociale şi criteriile  de înscriere pe listele de priorităţi;
· HCLMT nr.117/2009 pentru modificarea Hotărârii Consiliului Local al Municipiului Timişoara nr. 349/22.02.2000 - privind criteriile de întocmire a listelor de priorităţi şi procedura de repartizare a locuinţelor proprietate de stat;
Listele de priorităţi se întocmesc anual, pe categorii de persoane, iar în anul 2014 pe aceste liste figurează:

- Listă cazuri sociale – 2809 persoane/familii

- Listă tineri căsătoriţi cazuri sociale - 1859 persoane/familii

- Listă pensionari - 230 persoane/familii

- Listă evacuaţi - 842 persoane/familii

- Listă crescuţi în instituţii de ocrotire a minorilor - 338 persoane/familii

Pe listele de priorităţi figurează persoane cu cereri din anul 1991 şi până în prezent, listele întocmindu-se anual prin preluarea cererilor nesoluţionate în anii anteriori şi înscrierea cererilor noi depuse în cursul anului anterior întocmirii listelor. Din totalul de 6078 persoane/familii înscrise pe listele de priorităţi, am constat că marea majoritate nu s-au mai prezentat pentru actualizarea dosarelor şi nici nu au depus solicitări de atribuire nominală a unei locuinţe. 


Totodată, considerăm că nu este motivată păstrarea evidenţei pe cinci categorii de liste acest fapt îngreunând şi procedura de repartizare, deoarece în fapt toate persoanele/familiile înscrise pe aceste liste sunt cazuri sociale adică persoane care nu îşi pot permite achiziţionarea unei locuinţe în proprietate sau închirierea unei locuinţe de pe piaţa liberă. De asemenea am constatat că unii solicitanţi au depuse cereri de înscriere la două categorii diferite de liste, ambele cereri fiind întemeiate legal.

Considerăm oportun şi mai eficient ca la nivelul Primăriei Municipiului Timişoara să se întocmească o singură listă de priorităţi care să includă persoanele/familiile înscrise în prezent pe lista cazurilor sociale, lista tinerilor căsătoriţi cazuri sociale, lista pensionarilor, lista crescuţilor în instituţii de ocrotire a minorilor şi lista evacuaţilor, departajarea făcându-se prin acordarea de punctaje pentru fiecare categorie.

Lista de priorităţi va fi supusă spre aprobare Consiliului Local.

Astfel, propunem emiterea unui HCL prin care să se aprobe :

- întocmirea unei singure liste de priorităţi la nivelul Primăriei Municipiului Timişoara, în vederea atribuirii locuinţelor din fondul locativ de stat şi sociale 
- criteriile-cadru pentru stabilirea ordinii de prioritate în soluţionarea cererilor de atribuire a unei locuinţe din fondul locativ de stat cât şi cele sociale, conform Anexei 1 care face parte din prezentul referat;

- procedura de repartizare a locuinţelor din fondul locativ de stat şi a celor sociale, conform Anexei 2 care face parte din prezentul referat;
- formularul de reactualizare a cererii de înscriere pe listele de priorităţi, conform Anexei 3 care face parte din prezentul referat
La data emiterii hotărârii se vor abroga HCLMT nr.349/2000 privind criteriile de întocmire a listelor de priorităţi şi procedura de repartizare a locuinţelor proprietate de stat; HCLMT nr.372/2000 privind procedura de repartizare a locuinţelor sociale şi criteriile  de înscriere pe listele de priorităţi; HCLMT nr.117/2009 pentru modificarea Hotărârii Consiliului Local al Municipiului Timişoara nr. 349/22.02.2000 - privind criteriile de întocmire a listelor de priorităţi şi procedura de repartizare a locuinţelor proprietate de stat;
    V I C E P R I M A R,

                                                Pentru SECRETAR,

         Traian Stoia



                                         Simona Drăgoi
          DIRECTOR,
    Laura Koszegi Stoianov
         ŞEF BIROU,
         Mihai Boncea
          CONSILIER,

          Simona Bălan





  Avizat juridic,




           
Cod FO 53-01 ver.1
1

